III RUTES NOCTURNES A LA POBLA
Channel: Telepobla
Date: 10/09/2012

La llum d'esta bengala marcava el principi de la tercera ruta d'històries nocturnes de La Pobla. Les torxes assenyalaven el camí a seguir i que tindria com a primera parada el llavador del safareig. En este punt es mostrava una escena que recreava a un grup de dones llavant la roba. Els llavadors eren importants punts de trobada de la societat de l'època, lloc a on les dones a banda de treballar també podien parlar i riure amb les seues amigues. Minuts desprès, a la plaça de l'antic ajuntament, estaven esperants dos pobladors de la primitiva vila que donà lloc a la Pobla als seus inicis. Ells ens explicaven com era la vida als quatre carrers dins de les muralles que amb els pas dels segles ha donat com a fruit el poble que tots coneguem. Una projecció a la façana de l'església de Sant Jaume rebia als participants en la tercera parada de la ruta. Allí apareixia un agutzil que bando en mà feia  un resum de l'historia de l'església del poble
En este punt els participants tindrien 5 minuts de descans per tal poder visitar el temple i d'agafar forces per a continuar la ruta. El recorregut arribava al seu equador i les representacions fetes fins al moment estaven tenint molt bona acollida. De l'església del poble fins a la plaça de l'hort, un carreter ajudava a la comitiva a arribar fins a l'antiga bàscula, aprofitant que allí està l'abeurador que antigament es va instal·lar per tal de donar servici als animals que tiraven dels carruatges a este important punt de pas de l'època. El següent punt de trobada era al pati de l'església de les ventes a on el poeta Teodoro Llorente ens explicava l'origen del monument i una breu història de la Casa Bernal.  La seua filla era l'encarregada de llegir un dels poemes en valencià més famosos de son pare. La nit era molt calorosa, però encara valdria la pena fer l'últim esforç per tal d'arribar a l'última parada de la ruta. L'ermita de Sant Sebastià era el punt final del recorregut i a les seua portes dos veïns  rebien a la gent per tal de donar per finalitzat el recorregut. Tercera ruta nocturna organitzada per l'ajuntament amb la col·laboració de l'Emae, una cita amb l'historia local que cada any va a més gràcies als centenars de participants. Esta visita teatralitzada als llocs emblemàtics que escenifica la vida i costums tradicionals de la Pobla va fer gaudir d'una nit d'estiu diferent tant als veïns del poble com a altres vinguts de fora del municipi. Les rutes nocturnes per la Pobla tornaran l'any pròxim amb més histories i personatges que ens mostraran com era la vida antigament per tal de comprendre com es La Pobla hui en dia.